|  |  |
| --- | --- |
| Numri i lëndës: | 2019:079475 |
| Datë: | 09.12.2019 |
| Numri i dokumentit:  | 00702520 |

**P.nr. 231/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit E E nga P rr. “..” .. .., kati .., i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 2 lidhur me par 1 të KPRK-së, sipas aktakuzës së PP/II. nr.543/2019, të dt.12.03.2019, pas mbajtjes së seancës publike të shqyrtimit fillestar të datës, 02.12.2019, në praninë e Prokurorit të Shtetit, Astrit Gashi, të pandehurit E.E, në të njëjtën ditë bie dhe shpall publikisht, ndërsa me dt.09.12.2019, përpiloi këtë:

**A K T GJ Y K I M**

**I pandehuri:**

**EROLL EBHART,** i identifikuar në bazë të letërnjoftimit nr..., i lindur me ..., në GJ, me vendbanim ne P rr. ” . ...” .. ., kati .., i biri i E dhe nënës M, e gjinisë SH, i martuar, ka të kryer shkollën e mesme, i gjendjes së dobët ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 11.02.2019, rreth orës 21:10 min ne P në rr.” ...”, pikërisht afër shkollës se mesme ekonomike “...” pa autorizim posedon narkotikë, substanca psikotrope apo analoge, ne atë mënyrë qe përderisa policia ishin ne lëvizje me veturë duke patrulluar, i pandehuri hedh një qese te vogël ne tokë, dhe më të vërejtur policia këtë veprim, e ndalojnë të njëjtin dhe e gjejnë një qese najloni me substancën e dyshuar narkotike, e cila me pas është sekuestruar nga policia, ashtu që pas ekzaminimit te se njëjtës sasi, rezulton se është e llojit ..., me peshë neto të përgjithshme prej 0.8 gram,

- Me çka ka kryer vepër penale posedim i paautorizuar i narkotikeve, substancave psikotrope ose analoge nga neni 275 par. 2 lidhur me par 1 të KPRK-së .

Andaj gjykata në aplikim të në nenin 7,41,42,43 par 1 nen par 1.3, 46 , 62, 69, 73, 74, 275 par. 2 lidhur me par 1 të KPRK-së dhe nenit, 365 dhe 366, të KPP-së, të pandehurin e:

**GJ Y K O N**

**Dënimi me gjobë në shumë prej 300 (treqind) euro**, të cilin dënim obligohet që ta paguaj me se largu ne afat prej 30 ditësh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri obligohet në pagimin paushallit gjyqësor ne shumen prej 20 (njëzet) €, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 62 par 2 nënpar 2.7 të KPRK-së, shqiptohet

**DËNIMI PLOTËSUES** –**KONFISKOHET**- narkotiku i llojit “...” prej 0.8 gram.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.543/2019, të dt.12.03.2019, kundër të pandehurit, E E për shak të veprës penale posedim i paautorizuar i narkotikeve, substancave psikotrope ose analoge nga neni 275 par. 2 lidhur me par 1 të KPRK-së.

Konform nenit 245 të KPP-së me dt. 02.12.2019, është mbajtur seanca e shqyrtimit fillestar dhe bazuar ne dispozitën e nenit 244 të KPP-së, është konstatuar se prokurori i shtetit, ka përmbushur detyrimet që kanë të bëjnë me zbulimin e provave.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta dhe se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

Prokurori i Shtetit është pajtuar me pranimin e fajësisë nga ana e të pandehurit nga se shihet së është i vullnetshëm dhe në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i analizës se narkotikeve nga DHTN- Pejë, me nr. te rastit 2019-DA-0259 e dt. 21.02.2019, deklarata e te pandehurit E E e dhënë ne Stacionin policor ne Pejë me dt. 08.02.2018, dëftesa mbi sekuestrimin e sendeve me nr. të rastit 2019-DA-0259 e datës 08.02.2019, lista e dëshmive si dhe foto dokumentacioni i shkresave te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit E E, qëndrojnë të gjitha elementet e veprës penale se kane kryer veprën penale posedim i paautorizuar i narkotikeve, substancave psikotrope ose analoge nga neni 275 par. 2 lidhur me par 1 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri është i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, sinqeritetin deklarues, pendimin për veprën e kryer dhe premtimin se në të ardhmen nuk do të kryej vepra tjera penale, ndërsa si rrethana rënduese ndaj të pandehurit gjykatë nuk gjeti. Ndërsa faktin se ndaj të njëjtit udhëhiqet edhe një procedurë tjetër penale për shkak të veprës penale, mbajtja në pronësi, kontrolle ose posedim të paautorizuar të armëve nga neni 374 par 1 të KPRK-së dhe veprës penale posedim i paautorizuar i substancave psikotrope nga neni 275 të KPRK-së, gjykata nuk mund ta konsideron rrethanë rendues për faktin se ndaj të pandehuri vlen prezumimi i pafajësisë deri sa aktgjykim të merre formën e prerë, andaj në atë raste ëndë nuk kemi aktgjykim të plotfuqishëm.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 62 par 2 nenpar 2.7 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.231/19 dt. 09.12.2019**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate